
Z A P I S N I K
od 17. rujna 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom PROGRESSUM CONSTRUCTUM d. o. o. za usluge, nekretnine i turistička agencija, Kastav, Tometići 1A, OIB: 37014999119.

OD SUDA PRISUTNI:
Daniela Korlević, sutkinja
Dajana Jurković, zapisničar
Kristijan Mijandrušić, privremeni stečajni upravitelj

Početak u 09:45 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: Dario Pušar, zastupnik po zakonu    
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 15. rujna 2026. prema kojem dužnik na dan 15. rujna 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 207 dana u ukupnom iznosu od 26.903,52 EUR.

Utvrđuje se da je privremeni stečajni upravitelj po nalogu suda od 30. lipnja 2026. podnio pisano izvješće koje je objavljeno na mrežnoj stranici e – Oglasnoj ploči suda 7. rujna 2026.

[bookmark: _Hlk231370714]Privremeni stečajni upravitelj stupio je u kontakt sa zastupnikom dužnika po zakonu koji je naveo da dužnik obavlja poslove niskogradnje da ima jednog zaposlenog radnika, da društvo ima većinskog dugovanja prema Poreznoj upravi, te da će poduzeti radnje deblokade poslovnog računa do 20. listopada 2026. 

Provjerom podataka na Trgovačkom sudu u Rijeci i Općinskom sudu u Rijeci  utvrđeno je da se protiv dužnika vode sudski postupci radi naplate potraživanja. 

Uvidom u zemljišne knjige Općinskog suda u Rijeci i Puli utvrđeno je da dužnik nije vlasnik nekretnina.

Provjerom podataka preko Centra za vozila Hrvatske - stanice za tehnički pregled vozila, utvrđeno je da dužnik nije vlasnik motornih vozila.


Prema podacima iz poslovnih knjiga dužnik ima dugotrajnu imovinu knjigovodstvene vrijednosti u iznosu od 42.263,55 EUR, koja se na pokretnine. 
Prema dostavljenoj bilanci, dužnik ima  potraživanja za dane zajmove prema trgovačkom društvu Progressum constructum d.o.o. Vodnjan u iznosu od 64.901,27 EUR. Međutim nad trgovačkim društvom Progressum constructum d.o.o. Vodnjan, rješenjem Trgovačkog suda u Pazinu posl. br. St-197/2026-25, od 01. rujna 2026. godine otvoren je i zaključen stečajni postupak. Također potraživanje od 12.124,77 EUR koje je navedeno u prokaznom popisu imovine odnosi se na potraživanje prema brisanom društvu Dario kop d.o.o. jer je nad istim društvom rješenjem posl.br. St-211/2017 Trgovačkog suda u Pazinu od 22. ožujka 2023. godine zaključen stečajni postupak.
Prema podacima knjigovodstvenog ureda, u dokumentu naziva „iskaz kupaca i dobavljača“ dužnik ima potraživanja prema kupcima u iznosu od 10.541,20 EUR.
Prema poslovnim knjigama dužnika u , dokumentu „popis dugotrajne imovine na dan 31.12.2026 godine“ dužnik ima pokretnine u vrijednosti 42.263,55 EUR, koje se odnose na motorna vozila. Međutim, prema podacima Centra za vozila Hrvatske d.d. proizlazi da društvo nema u svojem vlasništvu motorna vozila. 
Prema prokaznom popisu imovine zastupnik dužnika po zakonu naveo je da dužnik ima pokretnine ( osobna vozila). Prema knjigovodstvenim podacima, navedena vozila jesu u poslovnim knjigama dužnika evidentirana temeljem ulaznih računa.
Član uprave dužnika izjavio je da dužnik ima dugovanja većinom prema Poreznoj upravi koja je istome blokirala račun, te da dugovanje namjerava podmiriti najkasnije do 20. listopada 2026. Također, izjavio je da je moguće da će sa Poreznom upravom sklopiti upravni ugovor. Prema podacima FINA-e vidljivo je da dužnik ima blokiran račun za iznos od 26.353,25 EUR.

Prema izračunu privremenog stečajnog upravitelja troškovi prethodnog i otvorenog stečajnog postupka za razdoblje od šest mjeseci iznose 3.646,74 EUR, a odnose se na:
1.  Troškovi knjigovodstva  u iznosu od 900,00 EUR 
2.  Vođenje računa  u iznosu od 24,00 EUR 
3.  Materijalni troškovi (poštanski troškovi, troškovi različitih potvrdi, e - račun i dr.  u iznosu od 120,00 EUR 
4.  Nagrada privremenom stečajnom upravitelju u iznosu od 700,00 EUR 
5.  Nagrada stečajnom upravitelju u iznosu od 1.500,00 EUR 
6.  Materijalni troškovi privremenog stečajnog upravitelja u iznosu od 2,74 EUR 
7.  Troškovi arhiviranja u iznosu od 400,00 EUR. 

Dužnik je vlasnik pokretnina koje bi ušle u stečajnu masu te koja je dostatna za podmirenje troškova stečajnog postupka.
S obzirom na to da je zastupnik dužnika po zakonu izjavio da dužnik želi dalje poslovati, te želi podmiriti dugovanje, privremeni stečajni upravitelj predlaže odgodu ročišta do 20. listopada 2026.
Ako se do 20. listopada 2026. ne otkloni stečajni razlog nesposobnost za plaćanje, privremeni stečajni upravitelj predlaže nad dužnikom otvoriti stečajni postupak.
	
	Zastupnik dužnika po zakonu nema primjedbi na sačinjeno izvješće privremenog stečajnog upravitelja te predlaže odgodu današnjeg ročišta do 20. listopada 2026.

Utvrđuje se da prema Očevidniku neizvršenih osnova za plaćanje na dan 17. rujna 2026. dužnik ima neizvršene osnove za plaćanje u ukupnom iznosu od 26.912,56 EUR u razdoblju dužem od 60 dana.

Sudac donosi
r j e š e n j e 

Prihvaća se prijedlog zastupnika dužnika po zakonu i privremenog stečajnog upravitelja, te se današnje ročište se odgađa, a slijedeće zakazuje za dan 

         22. listopada 2026. u 09:00 
   kod Trgovačkog suda u Rijeci 

što prisutni zastupnik dužnika po zakonu i privremeni stečajni upravitelj primaju na znanje, te se smatraju uredno pozvanima, a predlagatelja će se pozvati objavom ovog poziva na mrežnoj stranici e-Oglasne ploče suda.


Dovršeno u 9:55

 	  	                                    Sutkinja             	 Privremeni stečajni upravitelj




				              Zapisničar 	          	  Zastupnik dužnika po zakonu


1

